Sporthúsið í Kópavogi og Reykjanesbæ hélt nýverið styrktarsöfnun fyrir Umhyggju og söfnuðust 515.000 krónur . Um var að ræða eins mánaðar lífsstílsáskorun í formi liðakeppni þar sem lið söfnuðu stigum með því að sofa vel , borða hreint og hollt fæði og sinna æfingum . Greiða þurfti þátttökugjald kr. 1500 og voru hátt í 400 manns sem skráðu sig . Ákveðið var að þátttökugjaldið rynni til góðs málefnis og varð Umhyggja fyrir valinu , en Sporthúsið lagði einnig fé til söfnunarinnar . Það voru þeir Árni Freyr Bjarnason og Daði Daníelsson sem afhentu söfnunarféð á skrifstofu Umhyggju fimmtudaginn 21. nóvember og kunnum við þeim og Sporthúsinu bestu þakkir fyrir þetta frábæra framtak .